OzLabs/hebrew-wiki-articles huggingface dataset:
פאט או'קלהאן

ד"ר פטריק "פאט" או'קלהאן (באנגלית: Dr. Patrick "Pat" O'Callaghan; 15 בספטמבר 1905 – 1 בדצמבר 1991) היה אתלט אירי. פעמיים ברציפות אלוף אולימפי (אמסטרדם 1928 ולוס אנג'לס 1932) ביידוי פטיש.

או'קלהאן זכה לכבוד לשאת את דגל אירלנד בטקס הפתיחה באולימפיאדת לוס אנג'לס.

== ביוגרפיה ==
או'קלהאן נולד וגדל בנוקנרו שליד קנטורק במחוז קורק, הצעיר מבין שלושה אחים. הוא גדל במשפחה שעסקה בספורט. דודו היה אלוף אירלנד בריצה למרחקים קצרים ושחקן כדורגל אירי, אחיו הבכור, שון היה שחקן כדורגל ואלוף אירלנד בריצת 440 יארד משוכות ואחיו קון (קורנליוס) השתתף באולימפיאדת אמסטרדם בקרב עשר. בשנת 1926 הוא סיים את לימודי הרפואה בדבלין ושרת שנתיים כרופא בחיל האוויר המלכותי. בסיום השרות עבר להתגורר בקלונמל שבמחוז טיפררי שם הקים את הקליניקה הרפואית שלו.

===אלוף אולימפי===
באולימפיאדת אמסטרדם (1928) זכה או'קלהאן במדליית זהב ביידוי פטיש בתוצאה של 51.39 מטר, לפני אוסיאן סקילד משוודיה (51.29 מטר) ואדמונד בלאק מארצות הברית (49.03 מטר).

באולימפיאדת לוס אנג'לס (1932) זכה או'קלהאן לכבוד לשאת את דגל מדינתו בטקס הפתיחה. במשחקים עצמם הוא זכה במדליית זהב ביידוי פטיש בתוצאה של 53.92 מטר, לפני וילה פראלה מפינלנד (52.27 מטר) ופיטר זארמבה מארצות הברית (50.33 מטר) ובכך הגן על תוארו.

באליפות ארצות הברית באתלטיקה שנערכה בשנת 1933 זכה במדליית זהב ביידוי פטיש.

בשל מחלוקת בין התאחדות האתלטיקה הבריטית להתאחדות של אירלנד פסלה ההתאחדות האתלטיקה הבינלאומית את אירלנד ומנעה את ההשתתפות ספורטאיה באולימפיאדת ברלין (1936) ובכך נמנע ממנו לזכות בפעם שלישית ברציפות.

בתחרות שנערכה בפרמוי בשנת 1937 קבע או'קלהאן ביידוי פטיש שיא עולם חדש של 59.56 מטר, שיפור משמעותי לשיא של חברו פטריק ראיין מארצות הברית (57.77 מטר). שיא זה לא הוכר על ידי התאחדות האתלטיקה הבינלאומית בלחץ בריטי. רק בשנת 1949 קבע אימרה נמט מהונגריה תוצאה טובה בס"מ אחד מזו של או'קלהאן (59.57 מטר).

לאחר שפרש מספוט תחרותי נסע או'קלהאן לצפו בכל המשחקים האולימפיים שנערכו כולל אולימפיאדת סיאול (1988)

== שיאים אישים ==
* יידוי פטיש: 59.56 מטר (1937), תוצאה טובה משיא העולם שלא הוכרה כשיא עולם

==קישורים חיצוניים==

קטגוריה:אתלטים אירים
קטגוריה:שיאני עולם באתלטיקה
קטגוריה:אלופים אולימפיים: יידוי פטיש (גברים)
קטגוריה:נושאי דגל אירלנד באולימפיאדה
קטגוריה:אתלטים באולימפיאדת אמסטרדם (1928)
קטגוריה:אתלטים באולימפיאדת לוס אנג'לס (1932)

קטגוריה:ילידי 1905
קטגוריה:נפטרים ב-1991
קסם מדדים

קסם תעודות סל ומוצרי מדדים בע"מ מבית אקסלנס נשואה, המוכרת בשם המקוצר קסם מדדים, היא חברה ישראלית המנפיקה תעודות סל בישראל. החברה מנהלת כ-32.5 מיליארד ש"ח בלמעלה מ-180 תעודות במגוון נרחב של מדדי מניות, סחורות ומטבעות, בישראל ובעולם. לחברה מוצרי מדדים רבים הכוללים תעודות סל על מדדי מניות ב, תעודות סל על מדדי אג"ח ממשלתי, תעודות סל על מדדי אג"ח קונצרני, תעודות סל על מדדי מניות בפיזור עולמי, תעודות סל על סחורות, תעודות ותעודות ממונפות. החברה הוקמה על ידי רוי רגב. מנכ"ל החברה הוא אבנר חדד ויו"ר החברה הוא בועז נגר.

==היסטוריה==
קסם מדדים נוסדה בשנת 2003 תחת השם "קסם תעודות סל" על ידי רוי רגב. השם "קסם" הוא ראשי תיבות של "קרן סחירה מדדית" - ETF. חברת קסם מדדים הציגה מודל יעילות, על פיו נכון להשקיע במדדים ולהתמקד פחות בהשקעות הכוללות מניות ואיגרות חוב, וזאת מתוך הבנה ואמונה כי בזמן שהמידע גלוי, ידוע ונגיש לכולם, קשה עד בלתי אפשרי להשיג תשואה עודפת ביחס למדדים מובילים

באוקטובר 2003 הונפקה קסם ת"א 100
ומיד אחריה הונפקה קסם תל – טק. בשנת 2005 קבלה החברה רישיון להנפיק תעודת סל אודות מדד המניות המוביל של הודו. קסם מדדים הייתה חברת ההשקעות הראשונה בישראל שאפשרה השקעות בהודו. בשנת 2009 רכשה קסם מדדים מבית ההשקעות פריזמה את תעודות הסל על מדדי MSCI. בשנת 2010 התחילה החברה לפעול בתחום הקרנות המחקות,
ובשנת 2013 חצתה את רף ה-30 מיליארד ₪. בשנת 2014 מרבית מפתרונות ההשקעה של החברה מיושמים באמצעות מדדים (הן לטווח הארוך והן לטווח הקצר) ומוצרי המדדים אותם מספקת החברה, נאמדים בכ-45 מיליארד שקלים חדשים.

==ראו גם==
* תכלית תעודות סל

==קישורים חיצוניים==
* [http://ksmc.co.il/Index_list.asp קסם מדדים] , באתר אקסלנס נשואה

== הערות שוליים ==

קטגוריה:שוק ההון בישראל
צבא הכיבוש

צבא הכיבוש (בערבית: جيش الفتح, תעתיק: ג'יש אל-פתח) או צבא פתח הכיבושים הייתה מפקדת תיאום של ארגוני טרור סוניים ג'יהאדיסטים, הנלחמים במלחמת האזרחים בסוריה נגד צבא סוריה והמדינה האסלאמית, ונמצאים גם בסכסוך מול היחידות להגנת העם הכורדיות ומול הארגונים החילוניים באופוזיציה הסורית. המפקדה הוקמה במרץ 2015 במחוז אידליב של סוריה ביוזמת ג'בהת אל-נוסרה (בין 5,000-7,000 חמושים), שלוחתו של אל-קאעידה בסוריה, והצטרפו אליוהארגונים סלאפיים גדולים בהם לגיון א-שאם (מעל 500 חמושים), אחראר אל-שאם (מעל 10,000 חמושים), חברי ברית המהגרים והסייענים (פחות 6,000 חמושים) וארגונים ג'יהאדיסטיים קטנים נוספים. 

בהמשך 2015, הנחיל צבא הכיבוש תבוסות לצבא אסד במחוז אידליב והרחיב את התיאום בין הארגונים הסלאפיים למחוזות סוריים נוספים. נכון לאמצע 2015, צבא הכיבוש היווה את אחד הכוחות הדומיננטיים במלחמת האזרחים בסוריה. בינואר 2017 התיאום בין הארגונים השתבש ומפקדת התיאום התפרקה לתחריר אל-שאם הקיצוני יותר (מזוהה עם אל-קאעדה) ואחראר אל-שאם שנחשב יותר פרגמטי, אך עדיין מחשב ארגון ג'יהאדיסטי.

==שם המפקדה==
שם המפקדה "פתח" - מקורו במושג מראשית האסלאם ״פתוחאת האסלאם״ (כיבושי האסלאם בתקופת הנביא ואחריו), כאשר הפירוש המילולי למילה "פתח" הוא "פתיחה של אזור" בראייה האסלאמית. לפי האסלאם השמרני, העולם סגור ורק שהאסלאם כובש הוא "פותח" אותו דרך המרת הדת.

==יחסים עם הקואליציה הלאומית הסורית==
שני חברי מפקדת התיאום - אחראר אל-שאם (חבר בברית החזית האסלאמית) ולגיון אל-שאם הם למעשה גם קשורים למועצת הפיקוד של הקואליציה הלאומית הסורית - ארגון האופוזיציה המוביל, כך שיחסי צבא פתח הכיבושים עם האופוזיציה המתונה הם מורכבים. לעומת זאת, חלק מחברי המפקדה, לרבות ג'בהת אל-נוסרה וברית המהגרים והסייענים, נמצאים למעשה בקונפליקט עם הקואליציה המתונה.

==התפתחויות==
ברית "צבא הכיבוש" רשמה הישגים בצפון־מערב סוריה מאז מאי 2015, כאשר בשיתוף עם ארגוני מורדים נוספים כבשה את העיר אידליב והעיירה ג'יסר א־שוג'ור מידי כוחות ממשל הבעת' והחלה להתקדם לכיוון החוף.

מוקדים של "צבא הכיבוש" במחוז אידליב הותקפו בגל התקיפות הראשון של חיל האוויר הרוסי בספטמבר-אוקטובר 2015. בינואר 2017 התיאום בין הארגונים השתבש ומפקדת התיאום התפרקה לתחריר אל-שאם הקיצוני יותר (מזוהה עם אל-קאעדה) ואחראר אל-שאם שנחשב יותר פרגמטי, אך עדיין נחשב ארגון ג'יהאדיסטי.

==הערות שוליים==

קטגוריה:מלחמת האזרחים בסוריה: ארגונים
קטגוריה:צבאות לא סדירים
קטגוריה:ארגוני טרור סוניים
ארתור פרי

ארתור פרי (נולד ב-30 ביולי 1986) הוא זמר ושחקן ישראלי.

==ביוגרפיה==
נולד בברית המועצות בשם ארתור פרדז'ב.

ב-2007 שיחק בסרט הקולנוע "בופור" בו גילם את דמותו של יונתן שפיצר. באותה שנה שיחק בעונה השלישית של סדרת הנוער "ראש גדול" בדמותו של גיא. בשנת 2008 החלה לשחק בדרמה המוזיקלית היומית של Yes "דני הוליווד" בתפקיד רינגו. בשנת 2009 שיחק בסרט העצמאי הקצר "ריץ'רץ'" לצד אייל רוזלס, וכן, שב לשחק בעונתה השנייה של הסדרה "דני הוליווד". בשנת 2010 שיחק בסרט הסטודנטים "ראיית לילה". בשנת 2011 שיחק בסרט הסטודנטים "מורעלים" לצד דוד שאול ומגי אזרזר. בשנת 2013 שיחק בסרט הקולנוע "מי מפחד מהזאב הרע".

ב-2013 התארח בשעשועון "כלוב הזהב" שהנחה אבי קושניר.

חבר להקת הגלאם מטאל "ארלקינו".

== קישורים חיצוניים ==

קטגוריה:שחקני קולנוע וטלוויזיה ישראלים
קטגוריה:זמרי רוק ישראלים
קטגוריה:זמרים השרים בעברית
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:ישראלים שנולדו ב-1986
Ye olde

שימוש במשפט על ידי [[מטבעת ארצות הברית]]
אנכרוניסטית "Ye Olde Pizza Parlor"]]
ye olde (נהגה: the old) היא קלישאה שמקורה באנגלית עתיקה, בה נעשה שימוש בצורה אנכרוניסטית לציין דבר ישן באווירה אנגלית ישנה. בביטוי נעשה שימוש בעיקר על ידי פאבים ומסעדות, בשביל לציין אווירה ישנה.

==היסטוריה==
הביטוי שימש לראשונה כקלישה במאה ה-18. המילה ye היא בעצם המילה the עם שגיאה בכתיבה. באנגלית ישנה, המילה the נכתבה כ- þe, עם השימוש באות þ, אך בתקופת בית טיודור, עם המצאת הדפוס, כיתוב המילה נהפך ל-10px, על ידי האות y עם e כסימן דיאקריטי, מכיוון שלא היה תווית של האות þ, השתמשו באות y בגלל הדמיון בין האותיות באותיות גותיות. מאז הכיתוב הזה הוחלפה האות þ בשפה האנגלית על ידי זוג האותיות th, אך הרישום של ye olde נשאר עם האות y, בגלל זה חלק מהאנשים שקוראים את המשפט בצורה ye-olde (עם האות y) המקום כ-th.

קטגוריה:בלשנות
קטגוריה:מילים וביטויים באנגלית
דניאל ובסטר (פלורידה)

דניאל אלן "דן" ובסטר (באנגלית: Daniel Alan "Dan" Webster; נולד ב-27 באפריל 1949 בצ'ארלסטון) הוא פוליטיקאי אמריקאי חבר המפלגה הרפובליקנית. מכהן כחבר בית הנבחרים של ארצות הברית מטעם מחוז הקונגרס ה-11 של מדינת פלורידה מאז 2017. הוא חבר בית הנבחרים ברציפות מאז 2011, כשבעבר ייצג מחוזות קונגרס אחרים של פלורידה, והם מחוז הקונגרס השמיני (2013-2011) והעשירי (2017-2013).

== ביוגרפיה ==
נולד בשנת 1949 בצ'ארלסטון, וירג'יניה המערבית. כשובסטר היה בן שבע, עבר עם משפחתו לאורלנדו שבפלורידה, שם גדל. את לימודיו האקדמאים עשה במכון הטכנולוגי של ג'ורג'יה, שם סיים תואר ראשון בהנדסת חשמל בשנת 1971. היה אמור לשרת במלחמת וייטנאם, אך לא עבר את המבדקים הגופניים. בשנת 1980 נבחר לבית הנבחרים של פלורידה, והמשיך לכהן בתפקיד זה עד שנת 1998. בשנתיים האחרונות שלו בתפקיד אף שימש כיו"ר בית הנבחרים, הרפובליקני הראשון הנושא בתפקיד מזה 122 שנים. בשנים 1998-2008 היה חבר בסנאט של פלורידה. בשנת 2002 ניסה ללא הצלחה להיבחר לנשיא הסנאט. החל משנת 2006 ועד סוף כהונתו שימש כמנהיג הרוב הרפובליקני.

במשך שנים ובסטר דחה הצעות מטעם גורמים במפלגתו להתמודד על מקום בבית הנבחרים הארצי. הוא החליט לעשות זאת לקראת הבחירות בשנת 2010 וניצח בהן את חבר בית הנבחרים אלן גרייסון ותפס את מקומו. הוא נבחר מחדש בבחירות בשנים 2012, 2014 ו-2016. מחליפתו במחוז הקונגרס העשירי היא ואל דמינגס.

==קישורים חיצוניים==

* 

* [http://webster.house.gov/ דניאל ובסטר] באתר בית הנבחרים
* 

קטגוריה:חברי בית הנבחרים של ארצות הברית מפלורידה
קטגוריה:חברי בית המחוקקים של פלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי המכון הטכנולוגי של ג'ורג'יה
קטגוריה:סגל אוניברסיטת מרכז פלורידה
קטגוריה:אמריקאים שנולדו ב-1949
פוראת נסאר

פוראת נסאר (בערבית: فرات نصار, תעתיק: פראת נצאר; נולד ב-8 במרץ 1980) הוא עיתונאי ערבי-ישראלי, המשמש ככתב בחברת החדשות. הוא מגיש מבזקי חדשות וכן את המגזין "השבוע בערבית".

פוראת נסאר בשידור מההפגנה מול בית המשפט המחוזי בחיפה כנגד הרפורמה המשפטית, 11 ביולי 2023

== ביוגרפיה ==
נסאר נולד וגדל בטורעאן שבגליל. למד תקשורת במכללה האקדמית עמק יזרעאל. בהמשך היה כתב בחדשות HOT בצפון. אחר כך עבד ככתב חוקר בשבועון "א-סינארה", וכן כעורך אתר האינטרנט של העיתון.

בשנת 2008 הצטרף לחברת החדשות.

ב-2013 פרסם בחדשות 2 כתבה על מורות בבית ספר נוצרי בנצרת שכביכול יצאו לחופשה בחו"ל בעיצומה של שנת הלימודים. ב-2016 פסק בית המשפט המחוזי כי הפרסום היה שקרי, וחייב את חברת החדשות, שידורי קשת, מנכ"ל ערוץ 2, המגישה יונית לוי והכתב נסאר בתשלום פיצויים בגובה 360,000 ש"ח.

ב-8 באוקטובר 2015 נשלח לסקר פיגוע דקירה בעפולה, הותקף באלימות על ידי תושבים שהיו באזור, ופונה לבית חולים.

באוגוסט 2016 החל להגיש מבזקי חדשות בחברת החדשות.

== חיים אישיים ==

נסאר נשוי ואב לשלושה. מתגורר בחיפה.

== קישורים חיצוניים ==

* 
* 

==הערות שוליים==

קטגוריה:בוגרי המכללה האקדמית עמק יזרעאל
קטגוריה:חיפה: אישים
קטגוריה:טורעאן: אישים
קטגוריה:סגל חברת החדשות
קטגוריה:עיתונאים ערבים ישראלים
קטגוריה:ישראלים שנולדו ב-1980
ללא גבולות (סדרת טלוויזיה)

ללא גבולות (באנגלית: Limitless) היא סדרת טלוויזיה אמריקאית מסוגת דרמת פשע בכיכובו של ג'ייק מק'דורמן שמגלם את בריאן פינץ', שמגלה את כוחו של סם מסתורי שנקרא NZT-48 אשר נותן לו זיכרון מושלם של כל מה שהוא אי פעם קרא, שמע או ראה. הסדרה ממשיכה את עלילת הסרט "ללא גבולות" (2011) המבוסס על הרומן "השדות האפלים" .

הסדרה הוזמנה על ידי רשת CBS ב-8 במאי 2015, עלתה לאוויר ב-22 בספטמבר 2015, ובוטלה במאי 2016 לאחר עונה אחת.

== עלילה ==
בריאן פינץ' הוא בחור בן 28 שלא עשה כלום עם חייו, עד שהוא נתקל ב-NZT-48, סם פלא שנותן לו גישה לכל תא עצב במוח שלו. למשך 12 שעות לאחר נטילת הגלולה, הוא הופך להיות האדם החכם בעולם, שמסוגל לזכור כל פרט בחייו בצורה מושלמת, ומשיג את היכולת להשתמש בכל נפלאות המוח האנושי ולנצל 100 אחוז ממנו. לאחר שהסנטור המסתורי אדי מורה מספק לבריאן זריקה כדי לנטרל את תופעות הלוואי הקטלניות של הסם, הוא משתמש ביכולות המשופרות שלו כדי לעזור לסוכנת ה-FBI רבקה האריס. 

== דמויות ==
=== דמויות ראשיות ===
*ג'ייק מקדורמן – בריאן פינץ'
* ג'ניפר קרפנטר – סוכנת ה-FBI רבקה האריס
* היל הארפר – סוכן ה-FBI ספלמן בויל
* מרי אליזבת מסטרנטוניו – סוכנת ה-FBI הבכירה נסרין "נאז" פורן

=== דמויות משנה ===
* בראדלי קופר – סנטור אדי מורה, הדמות הראשית המקורית מהסרט
* ג'ורג'ינה הייג – פייפר בירד, חברתו של בריאן
* רון ריפקין – דניס פינץ', אביו של בריאן
* בלייר בראון – מרי פינץ', אמו של בריאן
* מייגן גינן – רייצ'ל פינץ', אחותו של בריאן
* קולין סלמון – ג'רוד סנדס
* ליאו טיפטון (אנלי טיפטון) - חברתו לשעבר של בריאן

== שידור ==
הבכורה של הסדרה שודרה בארצות הברית ברשת CBS ב-22 בספטמבר 2015. בקנדה, השידור של הסדרה זהה לזה של ארצות הברית, והיא משודרת ברשת הקנדית Global. הסדרה עלתה לשידור באוסטרליה ברשת Network Ten ב-11 באוקטובר 2015.

בישראל הסדרה משודרת בערוץ yes Action ופעם הייתה משודרת גם בנטפליקס אבל כבר ירדה מהשידור.

== קישורים חיצוניים ==
* 

קטגוריה:סדרות דרמה המשכיות
קטגוריה:סדרות מדע בדיוני אמריקאיות
קטגוריה:סדרות טלוויזיה המבוססות על סרטים
קטגוריה:תוכניות טלוויזיה שמתרחשות בניו יורק
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:CBS: תוכניות וסדרות
אחמד אבו נאהיה

אחמד אבו נאהיה (בערבית: أحمد أبو ناهية; נולד ב-7 ביולי 1991) הוא כדורגלן ישראלי-פלסטיני המשחק בעמדת החלוץ בג'בל מוכאבר.

==קריירת מועדונים==
אבו נאהיה, ערבי-ישראלי יליד אום אל-פאחם, התחיל לשחק כדורגל בקבוצת הילדים של מכבי ברקאי, וכשהיה בן 18 הצטרף למחלקת הנוער של מכבי נתניה. בשנת הצטרף למכבי אום אל-פחם מליגה א'. ב-2 באוקטובר 2010 ערך את הופעת הבכורה שלו בקריירה בניצחון 10–0 נגד מכבי כפר קרע, ואף הבקיע את השער האחרון במשחק. ב-7 בפברואר 2010 הבקיע צמד במסגרת גביע המדינה בניצחון 4–0 נגד עירוני נשר. אבו נאהיה היה שותף לעלייה של אום אל-פחם לליגה הלאומית לראשונה בתולדותיה. בעונת כבש 13 שערים בליגה הלאומית והיה הכובש המצטיין של המועדון.

בקיץ הצטרף לבני סכנין. ב-2 בנובמבר 2013 ערך את הופעת הבכורה שלו בליגת העל בתיקו 1–1 נגד הפועל רמת השרון. עד לאמצע העונה מיעט אבו נאהיה לקבל דקות משחק ובינואר הושאל להפועל אשקלון מהליגה הלאומית. במדי אשקלון הוא כבש שני שערים ב-11 משחקים, אך הקבוצה ירדה לליגה א' בתום העונה ואבו נאהיה עזב את המועדון. את עונת התחיל בבני סכנין, וב-15 בספטמבר 2014 הבקיע את שער הבכורה שלו במועדון, בהפסד 2–4 נגד מכבי חיפה. לקראת סיום חלון העברות בינואר הושאל אבו נאהיה למכבי אחי נצרת מהליגה הלאומית.

בקיץ הצטרף לשבאב אל-ח'ליל מליגת העל הפלסטינית, וב-8 באוקטובר 2015 ערך את הופעת הבכורה שלו בנבחרת פלסטין, בתיקו 1–1 נגד במסגרת מוקדמות מונדיאל 2018, בו גם הבקיע את שער הבכורה שלו בנבחרת. ב-12 בנובמבר 2015, במשחקו השני בטורניר, כבש אבו נאהיה שלשער בניצחון 6–0 נגד נבחרת מלזיה. אבו נאהיה שיחק גם בקבוצת הילאל אל-קודס, ובדצמבר 2017 חזר לכדורגל הישראלי וחתם במדי הפועל אום אל-פחם מליגה א'.

בקיץ חזר אבו נאהיה לשבאב אל-ח'ליל. ב-4 ביולי 2019 חתם בהפועל אכסאל מליגה א'. במהלך הקיץ נפצע ונדרש לתקופת החלמה ארוכה, אך אבו נאהיה שוחרר מאכסאל וחתם בג'בל מוכאבר.

==קישורים חיצוניים==

קטגוריה:כדורגלנים ישראלים
קטגוריה:כדורגלנים פלסטינים
קטגוריה:חלוצי כדורגל ישראלים
קטגוריה:חלוצי כדורגל פלסטינים
קטגוריה:כדורגלני נבחרת פלסטין
קטגוריה:כדורגלני מכבי אום אל-פחם
קטגוריה:כדורגלני בני סכנין
קטגוריה:כדורגלני הפועל אשקלון
קטגוריה:כדורגלני מכבי אחי נצרת
קטגוריה:כדורגלני שבאב אל-ח'ליל
קטגוריה:כדורגלני הילאל אל-קודס
קטגוריה:כדורגלני הפועל אום אל-פחם
קטגוריה:כדורגלני הפועל אכסאל
קטגוריה:כדורגלני ג'בל מוכאבר
קטגוריה:אום אל-פחם: כדורגלנים
קטגוריה:כדורגלנים ערבים ישראלים
קטגוריה:כדורגלנים ישראלים בליגת העל הפלסטינית
קטגוריה:ישראלים שנולדו ב-1991
קטגוריה:פלסטינים שנולדו ב-1991
ונגרוב

ונגרוב (בפולנית: Węgrów) היא עיירה בפרובינציית מזוביה שבפולין, בה התקיימה עד השואה קהילה יהודית גדולה.

==תולדות היישוב==
האזכור הראשון לוונגרוב הוא משנת 1414, ובשנת 1441 הוענקו לה זכויות עיר. בין השנים 1444 ו-1569 הייתה העיירה בבעלות משפחת רדזיוויל. בין המאות ה-16 וה-18 היוותה העיירה מרכז לרפורמציה הפרוטסטנטית.

בחלוקת פולין השלישית, בשנת 1795, נכללה העיירה בשטח אוסטריה, ובשנת 1815 נכללה בשטחי פולין הקונגרסאית.

==יהודי ונגרוב==
התיעוד הראשון לישיבת יהודים בעיירה הוא מהמאה ה-16. בפרעות ת"ח ות"ט נרצחו רוב יהודי העיירה בידי כוחותיו של חמלניצקי. בתחילת המאה ה-18 חודשה הקהילה היהודית בעיירה, ובמהלך המאה ה-19 גדלה באופן משמעותי, והתאפיינה בצביון חסידי. בעיר פעל רבי שמואל מקארוב, תלמידו של החוזה מלובלין ואחריו תלמידו רבי יצחק מוונגרוב. בתקופתם כיהן כמגיד בעיר רבי רפאל, אף הוא תלמיד החוזה מלובלין. בהמשך כיהן בעיר באדמו"רות רבי יעקב יצחק מקאלושין. בעיר היו "שטיבלאך" של חסידי קוצק, גור, אלכסנדר, וורקא, קאלושין, ראדזין ואמשינוב.

במהלך מלחמת העולם הראשונה פרעו קוזקים ביהודי העיירה, ובשנת 1920 התעמרו ביהודיה חיילי הצבא הכחול. בשנים שלאחר המלחמה עזבו את העיירה רבים מיהודיה.

בין מלחמות העולם התגברה בעיירה הפעילות הציונות, לצד פעילות של אגודת ישראל ושל הבונד, ופעלו בה בית ספר עברי מרשת תרבות ובית ספר מרשת בית יעקב. בשנים אלה נמנו בעיירה 5,277 יהודים, רוב תושביה. בשנות השלושים סבלו יהודי העיירה מתקיפות אנטישמיות חוזרות ונשנות מצד האוכלוסייה הפולנית, ומקריאות לחרם כלכלי על עסקיהם.

===בשואה===
ב-10 בספטמבר 1939 נכבשה העיירה בידי הגרמנים, ותוך מספר ימים ביצעו אלו מעשי התעללות ורצח ביהודיה, לרבות רצח רב הקהילה, יעקב מנדל מורגנשטרן (בנו של הרבי מסוקולוב), ביום כיפור. בהמשך, מונה בעיירה יודנרט, אשר נצטווה לספק לגרמנים תשלומי כופר, ולספק להם עובדים יהודים לעבודות כפייה.

בדצמבר 1940 רוכזו יהודי העיירה בגטו שהוקם בה, אליו הובאו יהודים נוספים שגורשו מיישובי הסביבה, וממנו נלקחו יהודים למחנות עבודה שונים. בקיץ 1942, עת שהו בגטו כ-8,300 יהודים, הוא הפך לסגור. בתקופה זו מתו בגטו מאות יהודים ממגפות.

ב-20 בספטמבר 1942, ערב יום כיפור, בוצעה בגטו אקציה בידי גרמנים, פולנים ואוקראינים, בה כ-8,000 מיהודי המקום שולחו למחנה ההשמדה טרבלינקה. לאחר מכן, נערך מצוד אחר המסתתרים, ואלו נרצחו ברובם בבית העלמין היהודי בעיירה. בסוף 1942 ובתחילת 1943 רוכזו בגטו חדש בעיירה כ-200 עד 300 יהודים שנתפסו באזור או שהושארו בעיירה לשם סידור הרכוש היהודי בה. במאי 1943 נרצחו כולם בירי. במקום בו היה מחנה ההשמדה טרבלינקה מונחת מצבה המנציחה את נרצחי ונגרוב.
אנדרטת ונגרוב בטרבלינקה

==לקריאה נוספת==
* מ. צאנין, וונגרוב - בת קולו של הגיהנום בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 143–148 (תיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)

==קישורים חיצוניים==

* [https://www.e-vrit.co.il/Product/19011/%D7%99%D7%94%D7%95%D7%93%D7%99%D7%9D_%D7%91%D7%9C%D7%AA%D7%99_%D7%A0%D7%A8%D7%90%D7%99%D7%9D?srsltid=AfmBOopkpmskvWHhJ07Hexo6BVBOmK179nh9kW4NE1j-ZENGDsCOdOu- יהודים בלתי נראים] - זכרונות מהשואה מאת אדי בילבסקי, יליד וונגרוב
* 
* [https://web.archive.org/web/20180513201600/http://moreshet.pl/he/node/676 ונגרוב], באתר מרכז מורשת יהדות פולין
* 
* 
* 

קטגוריה:מזוביה: יישובים
קטגוריה:שואת יהודי פולין: קהילות
קטגוריה:מזוביה: עיירות יהודיות
קטגוריה:גטאות בפולין
קטגוריה:קהילות יהודיות שהושמדו בשואה
תחנת רכבת תחתית

רכבת התחתית של פריז בעלת דלתות רציף אוטומטיות]]
רכבת התחתית של בודפשט]]
תחנת רכבת תחתית היא תחנת רכבת לרכבת תחתית, אשר לעיתים מכונה בשם "מטרו". תחנה כזאת יכולה להיות מוגבהת, מתחת לאדמה או על פני הקרקע ובהתאם למיקום המסילות. ישנן כניסות ויציאות מהרחוב, בדרך כלל עם מדרגות רגילות או נעות המובילות לרציף המוגבה או מתחת לאדמה.

בחלק מהמקרים התחנות מחוברות למבנים חשובים באמצעות מסדרונות ישירים למבנה.

חלק מתחנות הרכבת התחתית, כמו אלה של מוסקבה, סנקט פטרבורג, טשקנט, קייב, פראג מפורסמות בזכות אדריכלות יפה ואומנות ציבורית. הרכבת התחתית של פריז מפורסמת בשל האר נובו בכניסה לתחנות. לתחנות רכבת תחתית יש לעיתים קרובות מאפיינים אומנותיים אשר עוזרים לזיהוי התחנה שהרכבת עוצרת בה. לדוגמה, תחנת רחוב בייקר בלונדון מעוטרת באריחים המתארים את שרלוק הולמס. תחנת קונקורד בפריס מעוצבת באריחים המציגים את הצהרת זכויות האדם והאזרח. בכל תחנת רכבת תחתית בולנסיה שבספרד יש פסל שונה באזור הכרטיסים. כל תחנה ברכבת התחתית של מקסיקו סיטי מזוהה על ידי סמל ייחודי בנוסף לשמה, משום שרוב משתמשיה לא ידעו קרוא וכתוב בעת שהרכבת התחתית תוכננה. עם זאת, לא כל מפעילי הרכבת התחתית מתאמצים להפוך כל תחנה לייחודית. מערכת הרכבת התחתית בבילבאו שבספרד, שתוכננה על ידי נורמן פוסטר, משתמשת באדריכלות מודרנית זהה בכל התחנות על מנת להפוך את ההתמצאות בתחנה עצמה לקלה יותר עבור הנוסע.

בחלק מהתחנות, בעיקר היכן שהרכבות הן אוטומטיות לחלוטין, כל הרציף מבודד מהמסילה, לרוב באמצעות מחיצת זכוכית עם דלתות אוטומטיות. הן נפתחות כמו דלתות מעלית, אך רק כאשר הרכבת נעצרה ברציף ובכך מבטלות את הסיכון שנוסע יפול בטעות (או ינסה להתאבד במכוון) על המסילות יידרס או יתחשמל.

הדלתות מאפשרות מיזוג אוויר יעיל יותר, כך ניתן לחמם או לקרר את הרציף מבלי לעשות זאת במנהרה עצמה. התקנות הדלתות מוסיפה עלויות ומורכבות למערכת הרכבת התחתית, ולעיתים הרכבות נדרשות להיכנס במהירות נמוכה יותר לתחנה על מנת שיעצרו במקביל לדלתות הרציף.

תחנת הרכבת התחתית הגדולה והמורכבת ביותר בעולם היא תחנת שאטלה-לה האל של הרכבת התחתית של פריז - RER.

תחנת הרכבת התחתית הגבוהה ביותר בעולם היא תחנת סמית-הרחוב התשיעי ברכבת התחתית של ניו יורק שגובהה כ-27 מטר מעל לפני הקרקע. נכון ל-2015, התחנה העמוקה ביותר נמצאת כנראה ברכבת התחתית של סנקט פטרבורג, שבה עומק התחנות מגיע עד 86 מטר מתחת לפני האדמה.

== ראו גם ==
* תחנת אוטובוס
* Mind the gap

==קישורים חיצוניים==

*
*
הלגנדריום של טולקין

הלגנדריום הוא מכלול יצירתו של ג'ון רונלד רעואל טולקין המתאר את היקום הדמיוני שיצר, המהווה את הרקע לעלילת שר הטבעות וסיפורים נוספים, כמו ילדי הורין וברן ולותיין. הלגנדריום מתאר את המיתולוגיה, ההיסטוריה, הגאוגרפיה, הבלשנות, התרבות ושלל היצורים הכלולים בעולם הטולקינאי ונפרש על פני מספר יצירות שרובן נערכו ופורסמו רק לאחר מותו של המחבר על ידי בנו, כריסטופר טולקין. במונח נעשה שימוש על ידי חוקרי יצירתו של טולקין והוא אף השתמש בו בעצמו. מונח זה מדויק יותר מהכינוי הרווח "עולם הארץ התיכונה", כיוון שהלגנדריום מתייחס למרחבים נוספים ביקום הטולקינאי מלבד הארץ התיכונה. 

== היצירות המרכיבות את הלגנדריום ==
כיתוב בשפת טנגוור עתיקה, אחת השפות שהמציא טולקין עבור עולמו
* שר הטבעות
* סילמריליון, ראה אור לראשונה ב-1977 ומהווה את הגרסה המוכרת ביותר לחובבי טולקין
* ילדי הורין
* ברן ולותיין
* מפלת גונדולין
* סיפורים שלא נשלמו
* תולדות הארץ התיכונה (The History of Middle Earth - HoME), סדרת ספרים בת 12 ספרים שראתה אור בין 1983 ל-1996 בעריכת כריסטופר טולקין ומכילה גם חומרים שלא היו מוכרים לו בעת שערך את הסילמריליון. החלקים החשובים ביותר הנכללים ב-12 כרכי ההיסטוריה הם:
** ספר הסיפורים האבודים (The Book of Lost Tales - BOLT I), חלק ראשון (1983)
** ספר הסיפורים האבודים (The Book of Lost Tales - BOLT II), חלק שני (1984) - שני ספרים שנערכו על סמך טיוטות של טולקין, הכוללים מידע וסיפורים שהופיעו לאחר מכן בסילמריליון בגרסאות אחרות, לרוב מקוצרות יותר
** הבלדות שירת ילדי הורין, סיפורם של ברן ולות'יין ומפלת גונדולין
** סקיצות מוקדמות של הסילמריליון, כולל איורי המפות שצייר טולקין עצמו
** לוחות השנים של ואלינור ובלריאנד – כרונולוגיה של האירועים בעידנים הראשון והשני
** לוחות השנים של אמן
** אינולינדלה - גרסה ראשונה לקוסמולוגיה של בריאת העולם
** ה- Lhammas - סקירת השפות בארץ התיכונה ואותיותיהן
** האטימולוגיות - מילון אטימולוגי לשפות הארץ התיכונה
** מספר גרסאות מוקדמות של קוונטה סילמריליון
** גרסאות מוקדמות ל"שר הטבעות" כולל שירים רבים המופיעים ביצירה בגרסאותיהם המלאות
** מספר גרסאות של ההיסטוריה של נומנור ומפלתה
** הסברים לגבי נושאים שונים, בהם מהות היותם של בני האדם בני תמותה, מקור הרוע, משמעותה של צורת העולם ועוד
** אילנות יוחסין של כל המשפחות והדמויות בעלות החשיבות
** טיוטות לסיפורים שונים שלא ראו אור, המתרחשים בעולם הלגנדריום

== ספרים נוספים הקשורים ללגנדריום ==
אלו הספרים שבונים את עולם הלגנדריום, אך פרטים מסוימים ו"אופי הדמויות" שונה לעיתים. 
* ההוביט - הקשר של ההוביט ללגנדריום אינו פשוט. ההוביט התחבר כספר ילדים לפני שרקם טולקין את המבנה של הלגנדריום. אופיין של דמויות וגזעים בהוביט שונה באופן ניכר מתכונותיהם בלגנדריום. כך למשל עלפים בהוביט הם שדונים-קונדסונים, שונים בתכלית מבני הלילית של הלגנדריום. גם הנשרים בהוביט אינם נושאים עמם את אותו מטען מיתולוגי כמו בלגנדריום, וגם הופעתם של הטרולים שונה לחלוטין מן הטרולים בלגנדריום. ייתכן, עם זאת, שההוביט השפיע על הלגנדריום בנוגע לפיתוח טבעם של הגמדים.
* הרפתקאות תום בומבדיל

== קישורים חיצוניים ==
* [http://numenore.com/category/%D7%9C%D7%92%D7%A0%D7%93%D7%90%D7%A8%D7%99%D7%95%D7%9D-%D7%9E%D7%97%D7%A7%D7%A8-%D7%94%D7%AA%D7%A4%D7%AA%D7%97%D7%95%D7%AA%D7%99/ לגנדריום: מחקר התפתחותי], באתר נומנור

==הערות שוליים==

קטגוריה:שר הטבעות
קטגוריה:הארץ התיכונה
קטגוריה:עולמות בדיוניים
מערות הקבורה בנחל קדרון

מערות הקבורה בנחל קידרון (מכונה גם: עיר המתים של סילואן) הן שורה של מערות קבורה יהודיות ויווניות עתיקות הממוקמות לאורך "עמק נחל קדרון" בסמוך לגבעת עיר דוד.<ref></ref><ref></ref> מערות קבורה אלה הוקמו בין המאה ה־9 למאה ה־7 לפנה"ס ושימשו לקבורת אישים חשובים בימי תקופת ממלכת יהודה.

== תיאור ==

=== מיקום המערות ===
המערות ממוקמות בנחל קדרון למרגלות הר הזיתים, ומתחת לכפר הערבי סילואן השוכן במזרח ירושלים. שורה של מערות קבורה אלה נמתחת על עמק קדרון בסמוך אל עיר דוד. תחילתן של מערות אלה מתחת למבנה של קבר בת פרעה ועד לקצה עיר דוד. מערות קבורה אלה ממשיכות את בית הקברות היהודי בהר הזיתים אל תוך עמק קדרון בצידו הדרום־מערבי של הר הזיתים.

=== צורת המערות ===
מערות אלה בנויות בצורת "כוכים מרובעים" או פתחים בצורת "קשתות בנויות" כאשר האחרונה שבהם ממוקמת מתחת לקבר בת פרעה.

== הרס המערות ==
מערות קבורה אלה נפגעו ונהרסו במהלך השנים בין היתר על ידי נזירים נוצריים שהשתמשו בהן ככנסיות ולכריית אבנים. לאחר כיבוש מזרח ירושלים על ידי ירדן הוקמו בתי הכפר סילואן על גבי המערות, ונחל קדרון התמלא במי ביוב ובאשפה. רק לאחר מלחמת ששת הימים החלו עבודות לניקוי ערוץ הנחל ולגילוי המערות מחדש.

=== קברים מפורסמים הנמצאים במקום===
* קבר בת פרעה
* קבר ...יהו אשר על הבית

== ראו גם ==
* מערת קבורה

== קישורים חיצוניים ==

==הערות שוליים==

קטגוריה:בית הקברות היהודי בהר הזיתים

קטגוריה:סילואן
קטגוריה:ירושלים: מערות קבורה
מקס פפר

גנרל מקס פפר (בגרמנית: Max Pfeffer; 12 ביוני 1883 – 31 בדצמבר 1955) היה מפקד בכיר בוורמאכט שפיקד על דיוויזיה ועל קורפוס במלחמת העולם השנייה.

==ביוגרפיה==
===קריירה מוקדמת===
פפר נולד ב-12 ביוני 1883 בגלדרן, שהשתייכה לאימפריה הגרמנית. בשנת 1902 התגייס לצבא הגרמני הקיסרי, והצטרף לרגימנט הארטילריה ה-22 (ווסטפאליה ה-2), ולחם בשורותיו במלחמת העולם הראשונה, וב-24 בדצמבר 1918 הועלה לדרגת האופטמן. על פעולותיו בקרבות קיבל את עיטור צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918. 

לאחר המלחמה נשאר פפר ברייכסווהר, ומילא בו תפקידי פיקוד ומטה. ב-1 בפברואר 1927 הועלה פפר לדרגת מיור, ומונה לקצין מטה בגדוד ה-2 של רגימנט הארטילריה ה-6 (הפרוסי). ב-1 באוקטובר 1928 הועבר לאחר מכן למשרד המלחמה, וב-1 באפריל 1931 הועלה לדרגת אוברסט לוטננט. ב-1 בספטמבר 1931 מונה למפקד הגדוד ה-2 של רגימנט הארטילריה ה-6 (הפרוסי), וב-1 באוקטובר 1933 הועלה לדרגת אוברסט. ב-1 באוקטובר 1934 מונה למפקד רגימנט הארטילריה ה-16, וב-1 באוקטובר 1936 הועלה לדרגת גנרל מיור. ב-6 באוקטובר 1936 מונה למפקד רגימנט הארטילריה ה-26, וב-12 באוקטובר 1937 מונה למפקד אגד הארטילריה ה-20. ב-10 בנובמבר 1938 מונה למפקד פיקוד הארטילריה ה-5, ב-1 באוגוסט 1939 הועלה לדרגת גנרל לוטננט, וב-26 באוגוסט 1939 מונה למפקד אגד הארטילריה ה-44.

===מלחמת העולם השנייה===
עם פרוץ המלחמה היה פפר מפקד אגד הארטילריה ה-44, ופיקד עליו במהלך המערכה בפולין, כחלק מהדיוויזיה ה-44 במסגרת הקורפוס ה-17. בתחילת 1940 הועבר פפר לעתודת המילואים, וב-5 באפריל 1940 מונה למפקד הדיוויזיה ה-297. במהלך מבצע ברברוסה לחם פפר עם הדיוויזיה שבפיקודו כחלק מהקורפוס ה-44 במסגרת הארמייה השישית, ולאחר מכן כחלק מארמיית הפאנצר הראשונה ומהארמייה ה-17, ולחם עימה בקרב אומן ובכיתור הגדול בקייב. באוקטובר הועברה הדיוויזיה תחת פיקוד הקורפוס ה-55 שהיה חלק מהארמייה ה-17, ובנובמבר הועברה הדיוויזיה לארמייה השישית, כחלק מהקורפוס ה-11, ה-55, וה-51 לסירוגין. על פעולותיו בקרבות קיבל פפר ב-4 בדצמבר 1941 את עיטור צלב האבירים של צלב הברזל.

במהלך מתקפת הקיץ הגרמנית בשנת 1942, לחם פפר עם הדיוויזיה שבפיקודו כחלק מהקורפוס ה-51, ולאחר מכן כחלק מקורפוס הפאנצר ה-24 במסגרת הארמייה השישית. בספטמבר הועברה הדיוויזיה תחת פיקוד הקורפוס ה-4 שהיה חלק מארמיית הפאנצר הרביעית, והחל מדצמבר חלק מהארמייה השישית, ופפר לחם עם הדיוויזיה בקרב סטלינגרד.

ב-17 בינואר 1943 מונה פפר למפקד הקורפוס ה-4, במקום ארווין ינקה שנפצע בקרבות, וב-31 בינואר נכנע פפר יחד עם כל שרידי הכוחות שהיו בכיס הדרומי בסטלינגרד ונלקח לשבי.

===לאחר המלחמה===
קברו של מקס פפר
פפר מת ב-31 בדצמבר 1955 במהלך שהותו בשבי במחנה וואיקובו, והוא בן 72 שנים.

== קישורים חיצוניים ==
* [http://www.lexikon-der-wehrmacht.de/Personenregister/P/PfefferMax.htm מקס פפר] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי עיטור בית הוהנצולרן
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:גרמנים שנולדו ב-1883
קטגוריה:גרמנים שנפטרו ב-1955
הקלאסיקו של אבז'אנדה

הקלאסיקו של אבז'אנדה (בספרדית: Clásico de Avellaneda) הוא הכינוי המתאר את משחק הדרבי בין אינדפנדיינטה לבין ראסינג קלוב, שתי קבוצות הכדורגל מאבז'אנדה שבפרובנציית בואנוס איירס בארגנטינה. המשחקים בין שתי הקבוצות, שנמנות בין חמש הגדולות של הכדורגל הארגנטינאי, נחשב לאחד ממשחקי הדרבי החמים והחשובים בדרום אמריקה ובארגנטינה בפרט, אחרי משחק הסופר קלאסיקו בין ריבר פלייט לבוקה ג'וניורס. 

משחק הדרבי הראשון נערך ב-12 בדצמבר 1915, ובו ניצחה אינדפנדיינטה 2–1, אך תוצאת המשחק בוטלה וראסינג זכתה בניצחון שגם הקנה לה את תואר האליפות.

==סטטיסטיקות==
נכון ל-1 בדצמבר 2015
:
{| class="wikitable"
|-
!width=12%|טורניר
!width=12%|משחקים
!width=12%|ניצחונות לאינדפנדיינטה
!width=12%|ניצחונות לראסינג
!width=12%|תיקו
!width=12%|שערים לאינדפנדיינטה
!width=12%|שערים לראסינג
|-
|ליגה||203||80||58||65||317||264
|-
|תחרויות בינלאומיות||2||-||1||1||1||2
|-
|משחקי ידידות ואחרים||13||3||4||6||14||17
|-
|סך הכול||218||83||63||72||332||283
|}

===השוואה בין הקבוצות===
{| class="wikitable"
|-
!width=60%|השוואה
!width=20%|אינדפנדיינטה
!width=20%|ראסינג
|-
| אליפויות || 16 || 17 
|-
| עונות בליגה הראשונה || 104 || 103
|-
| עונות בליגות אחרות || 6 || 8
|-
| מלכי שערים בליגה הראשונה || 15 || 17
|-
| גביעים מקומיים || 9 || 12
|-
|גביעים בינלאומיים קונמבול / פיפ"א || 16 || 3
|- 
| תארים - עידן חובבני || 8 || 21
|- 
|תארים - עידן מקצועני || 35 || 14
|-
|תארים || 43 || 35
|}

==שחקנים ששיחקו בשני המועדונים==
על אף היריבות בין שני המועדונים, מספר שחקנים עברו בין שניהם או שיחקו בשניהם:
* רוקה אבאליי 
* אגוסטין באלבואנה 
* גבריאל קלדרון
* נסטור קלאוסן 
* לואיס אלברטו קראנסה 
* אמנואל קוליו 
* אוסבלדו אסקודרו 
* קרלוס פרן 
* אסטבן פוארטס
* קלאודיו גראף
* מיגל אנחל לודואניה 
* אוסבלדו מירנדה 
* הילריו נבארו 
* חוסה פסטוריסה
* הוגו פרס
* נורברטו ראפו
* מרסלו סרלגי 
* חוסה סריסואלה

==ראו גם==
* הסופר קלאסיקו הארגנטינאי
* הקלאסיקו הספרדי

==קישורים חיצוניים==

==הערות שוליים==

אבז'אנדה
קלאסיקו
קלאסיקו
קלאסיקו
קלאסיקו
סטושי אומורה

סטושי אומורה (ביפנית: 大村 智; נולד ב-12 ביולי 1935) הוא ביוכימאי יפני. ידוע בזכות גילוי ופיתוח מגוון תרופות ממיקרואורגניזמים.

זכה בשנת 2015 בפרס נובל לפיזיולוגיה או לרפואה ביחד עם ויליאם קמפבל וטו יויו.

== השכלה ==
אומורה למד תואר ראשון באוניברסיטת יאמאנאשי, הוא קיבל את התואר השני במדעים מאוניברסיטת המדע של טוקיו , דוקטורט במדעי התרופות מאוניברסיטת טוקיו ב-1968 ותואר דוקטור בכימיה מאוניברסיטת המדע של טוקיו ב-1970. ב-1965 הוא התחיל את מחקרו במכון קיטסאטו שבטוקיו.

==מחקרים==
1965 הוא החל את מחקריו למצוא פעילות חומרים שיכולים לשמש נגד מיקרובים, אותם מייצרים חיידקים. הוא גילה מין חדש של Streptomyces, Streptomyces avermitilis, שיש לו פעילות כזו. הוא בודד את החיידקים הללו. ויליאם קמפבל המשיך את מחקריו ופיתח את התרופה ivermectin, שמשמשת היום לטיפול בעיוורון הנהרות, באלפנטיאזיס טרופית ובפרזיטים נוספים. התרופות נמצאו כבטוחות מאוד לשימוש וכעוזרות נגד המחלות הללו.

== פרסים ותארים ==
=== מדע ואקדמיה ===
* 1985 – פרס הוקסט-רוסל
* 1986 – פרס אגודת התרופות של יפן
* 1988 – פרס אוהרה 
* 1990 – פרס האקדמיה היפנית
* 1995 – פרס פוג'יווארה
* 1997 – מדליית הזהב של רוברט קוך
* 1998 – פרס הנסיך מהידול
* 2000 – פרס נאקאנישי
* 2005 – פרס ארנסט גינטר
* 2010 – פרס הטטרהדרון ליצירתיות בכימיה אורגנית
* 2011 – פרס ארימה
* 2014 – פרס גרדנר לבריאות עולמית
* 2015 – פרס נובל לפיזיולוגיה או לרפואה

=== לאומיים ===
* 1992 – מדליית הכבוד (יפן)
* 2011 – מסדר האוצר הקדוש, כוכב כסף וזהב
* 2012 – הצטיינות תרבותית

=== חברות באגודות מדעיות ===
* 1992 – האקדמיה למדעים של גרמניה
* 1999 – האקדמיה הלאומית למדעים (ארצות הברית)
* 2001 – האקדמיה של יפן
* 2002 – האקדמיה הצרפתית למדעים

=== אחרים ===
* אביר לגיון הכבוד של צרפת

==קישורים חיצוניים==

* 

* 
* [http://www.satoshi-omura.info/ Professor Satoshi Omura]
* [http://www.kitasato.ac.jp/english/people/SatoshiOmura.html Satoshi Ōmura | People | THE KITASATO INSTITUTE]
* [http://www.nirasakiomura-artmuseum.com/ Nirasaki Omura Art Museum]
* 

קטגוריה:זוכי פרס נובל יפנים
קטגוריה:חברי האקדמיה הצרפתית למדעים
קטגוריה:יפנים חברי האקדמיה הלאומית למדעים של ארצות הברית
קטגוריה:פרזיטולוגים
קטגוריה:זוכי פרס נובל לפיזיולוגיה או לרפואה
קטגוריה:סגל אוניברסיטת וסליאן
קטגוריה:בוגרי אוניברסיטת טוקיו
קטגוריה:מקבלי עיטור מסדר התרבות
קטגוריה:ביוכימאים
קטגוריה:יפנים שנולדו ב-1935
Hell's Unleashed

Hell's Unleashed (מאנגלית: הגיהנום משוחרר) הוא האלבום השישי של להקת הדת' מטאל השוודית אנלישד. האלבום יצא לאור באפריל של שנת 2002, לאחר חמש שנים ללא הקלטות.

==רשימת שירים==
כל השירים נכתבו והולחנו על ידי אנלישד.

==מבצעים==
אנלישד
* ג'וני הדלונד - שירה, גיטרה בס
* פרדריק פולקר - גיטרה
* תומאס אולסון - גיטרה
* אנדרס שולץ - תופים

==קישורים חיצוניים==

* [https://web.archive.org/web/20160207042054/http://www.unleashed.se/odalheim/index.php/hells-unleashed האלבום באתר הרשמי של הלהקה]
* [http://www.metal-archives.com/albums/Unleashed/Hell%27s_Unleashed/1331 האלבום באתר Encyclopaedia Metallum]

==הערות שוליים==

קטגוריה:אלבומי אנלישד
הלמוט שלמר

גנרל הלמוט שלמר (בגרמנית: Helmuth Schlömer; 20 במאי 1893 – 18 באוגוסט 1995) היה מפקד בכיר בוורמאכט שפיקד על דיוויזיה ועל קורפוס במלחמת העולם השנייה.

==ביוגרפיה==
===קריירה מוקדמת===
שלמר נולד ב-20 במאי 1893 בהאוסברג, שהשתייכה לאימפריה הגרמנית. בשנת 1913 התגייס לצבא הגרמני הקיסרי, והצטרף לרגימנט הרגלים ה-159 (לורן ה-8), ולחם בשורותיו במלחמת העולם הראשונה, וב-16 בספטמבר 1917 הועלה לדרגת אובר לוטננט. על פעולותיו בקרבות קיבל את עיטור צלב הברזל דרגה ראשונה ושנייה, אות הפציעה בכסף, וצלב הכבוד של מלחמת העולם 1914/1918. 

לאחר המלחמה הצטרף שלמר לפרייקור ולאחר מכן הצטרף לרייכסווהר, ומילא בו תפקידי פיקוד ומטה. ב-1 באוגוסט 1925 הועלה שלמר לדרגת האופטמן, וב-1 באפריל 1926 מונה למפקד פלוגה 4 (מקלעים) ברגימנט הרגלים ה-18. ב-1 באוקטובר 1929 מונה לקצין מטה ברגימנט הרגלים ה-18, וב-1 במאי 1933 למפקד פלוגה 13 (מרגמות) ברגימנט הרגלים ה-18. ב-1 במאי 1934 הועלה לדרגת מיור, וב-1 בינואר 1935 מונה למדריך בבית הספר הצבאי במינכן. ב-1 באוקטובר 1936 הועלה לדרגת אוברסט לוטננט, וב-15 ביולי 1937 מונה למפקד הגדוד ה-3 ברגימנט הרגלים ה-25. ב-1 ביולי 1939 מונה שלמר למפקד רגימנט הרגלים הממונע ה-5.

===מלחמת העולם השנייה===
עם פרוץ המלחמה היה שלמר מפקד רגימנט הרגלים הממונע ה-5, ופיקד עליו במהלך המערכה בפולין, כחלק מהדיוויזיה הממונעת ה-2 במסגרת הקורפוס ה-19. במהלך המערכה על צרפת לחם שלמר עם הרגימנט שבפיקודו מהדיוויזיה הממונעת ה-2 במסגרת הקורפוסים ה-14, ה-19, וה-38, ובשלב השני במסגרת הקורפוסים ה-15 וה-16. ב-10 בינואר 1941 הפך הרגימנט לרגימנט הרובאים ה-5, ובמהלך מבצע ברברוסה לחם שלמר עם הרגימנט שבפיקודו כחלק מדיוויזיית הפאנצר ה-12 במסגרת הקורפוס הממונע ה-57, ולאחר מכן במסגרת הקורפוס הממונע ה-39. ב-1 באוקטובר 1941 מונה שלמר למפקד חטיבת הרובאים ה-7, וב-2 באוקטובר הועלה לדרגת אוברסט, וקיבל את עיטור צלב האבירים של צלב הברזל. שלמר לחם עם החטיבה שבפיקודו במהלך הקרב על מוסקבה כחלק מדיוויזיית הפאנצר ה-7, שלחמה לסירוגין תחת הקורפוסים ה-8, ה-56, וה-41.

ב-1 באפריל 1942 הועלה שלמר לדרגת גנרל מיור, ומונה למפקד הדיוויזיה הממונעת ה-3, ובמהלך מתקפת הקיץ הגרמנית בשנת 1942, לחם עימה כחלק מקורפוס הפאנצר ה-24 במסגרת הארמייה השישית ולאחר מכן במסגרת ארמיית הפאנצר הרביעית. בספטמבר הועברה הדיוויזיה תחת פיקוד קורפוס הפאנצר ה-14 שהיה חלק מארמיית הפאנצר הרביעית, והחל מדצמבר חלק מהארמייה השישית, ושלמר לחם עם הדיוויזיה בקרב סטלינגרד.

ב-1 בדצמבר 1942 הועלה שלמר לדרגת גנרל לוטננט, וב-22 בדצמבר קיבל תוספת עלי אלון לעיטור צלב האבירים של צלב הברזל. ב-17 בינואר 1943 מונה שלמר למפקד קורפוס הפאנצר ה-14, במקום הנס הובה שעזב בפקודת היטלר את כיס סטלינגרד, וב-2 בפברואר נכנע שלמר יחד עם כל שרידי הכוחות שהיו בכיס הצפוני בסטלינגרד ונלקח לשבי.

===לאחר המלחמה===
במהלך שהותו בשבי הצטרף שלמר לוועד הלאומי למען גרמניה החופשית, וב-24 באוקטובר 1949 שוחרר מהשבי. לאחר שחרורו התגורר שלמר במינדן-ליבקה, וב-18 באוגוסט 1995 מת, והוא בן 102 שנים.

== קישורים חיצוניים ==
* [http://www.lexikon-der-wehrmacht.de/Personenregister/S/SchloemerH.htm הלמוט שלמר] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1893
קטגוריה:גרמנים שנפטרו ב-1995
קוורטט הדיאלוג הלאומי בתוניסיה

קוורטט הדיאלוג הלאומי התוניסאית היא קבוצה של ארבעה ארגונים תוניסאים שפעלו למען כינונה של דמוקרטיה פלורליסטית במדינה, בעת מהפכת היסמין בשנת 2011. על פעולותיה אלו זכתה הקבוצה בפרס נובל לשלום לשנת 2015.

רביעיית הדיאלוג הלאומית מורכבת מארבעה ארגונים הפועלים בחברה האזרחית בתוניסיה:
* איגוד העובדים הכללי בתוניסיה (בצרפתית: Union Générale Tunisienne du Travail) - איגוד מקצועי תוניסאי שהוקם ב-1946, ומאגד 517,000 עובדים.
* הקונפדרציה התוניסאית לתעשייה, מסחר ומלאכה (בצרפתית: Union tunisienne de l'industrie, du commerce et de l'artisanat) - ארגון מעסיקים שהוקם ב-1947. הארגון מאגד כ-150,000 חברות פרטיות, רובן עסקים קטנים ובינוניים, בעיקר מסקטורי התעשייה, המסחר והמלאכה.
* הליגה התוניסאית לזכויות אדם (בצרפתית: Ligue tunisienne des droits de l'homme) - ארגון למען זכויות האדם שהוקם ב-1977. בשנות ה-70 וה-80 ביצע הארגון מעקב אחר משפטים פוליטיים במדינה, והיה בין המתנגדים לעונש המוות. ב-1985 מנה הארגון כ-3,000 פעילים.
* מסדר עורכי הדין התוניסאי (בצרפתית: Ordre National des Avocats de Tunisie) - ארגון א-פוליטי המאגד את עורכי הדין במדינה.

==קישורים חיצוניים==

* 
== הערות שוליים ==

קטגוריה:תוניסיה: פוליטיקה
קטגוריה:האביב הערבי
קטגוריה:זוכי פרס נובל לשלום
ג'וד נוורו

ג'וד איקצ'וקוו נוורו (באנגלית: Jude Ikechukwu Nworuh; נולד ב-9 ביוני 1989) הוא כדורגלן ניגרי המשחק בעמדת החלוץ.

==קריירה==
נוורו התחיל את הקריירה שלו במחלקת הנוער של אבדיי וכשהיה בן 18 עבר לזו של מיטיולן הדנית. ב-20 ביולי 2008 ערך את הופעת הבכורה שלו בקבוצה הבוגרת של המועדון בניצחון 1-2 נגד אולבורג. כעבור 11 ימים הוא הבקיע את שער הבכורה שלו בקבוצה בניצחון 0-4 נגד בנגור סיטי הולשית במסגרת מוקדמות הליגה האירופית. לאחר שבעונת הצליח לתפוס את מקומו בהרכב הקבוצה, עונה לאחר מכן מעמדו התערער ובקיץ הושאל לפרדריקה מהליגה השנייה בה הצטיין עם 14 שערי ליגה.

את עונת התחיל במיטיולן וב-4 בספטמבר 2012 חתם בהורסנס הדנית. בקיץ שוחרר מהמועדון.

את עונת התחיל בקבוצה סלובנית, אך שוחרר ממנה. ב-9 באוקטובר 2015 חתם בבני יהודה תל אביב.

ב-4 באוגוסט 2016 חתם בבני סכנין לעונה אחת, אך הוא שוחרר מהקבוצה באמצע העונה.

באפריל חתם בילבס מליגת העל הפינית במדיה שיחק משחק אחד בלבד. בדצמבר אותה שנה כתם בקבוצת צ'נאיין בליגת העל ההודית. הוא היה שותף לזכייתה של הקבוצה באליפות, אך שוחרר לאחר סיום העונה.

ב-1 בפברואר 2019 נוורו חתם בהפועל מרמורק.

ב-21 ביולי 2019 נוורו חתם בהפועל רמת גן.

==קישורים חיצוניים==

* [http://bnei-yehuda.net/?sp_player=%d7%92%d7%95%d7%93-%d7%a0%d7%95%d7%95%d7%a8%d7%95 עמוד השחקן באתר תא כתום -הבית של אוהדי בני יהודה ת"א]

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני מיטיולן
קטגוריה:כדורגלני בני יהודה תל אביב
קטגוריה:כדורגלני בני סכנין
קטגוריה:כדורגלני צ'נאיין
קטגוריה:כדורגלני הפועל מרמורק
קטגוריה:כדורגלני הפועל רמת גן
קטגוריה:כדורגלנים זרים בישראל
קטגוריה:ספורטאים זרים בדנמרק
קטגוריה:ספורטאים זרים בפינלנד
קטגוריה:ספורטאים ניגרים בישראל
קטגוריה:ספורטאים זרים בהודו
קטגוריה:ניגרים שנולדו ב-1989
מדה אל-כרמל

מדה אל-כרמל - מרכז ערבי למחקר חברתי יישומי (בערבית: مدى الكرمل) היא עמותה שהוקמה בשנת 2000 ועוסקת במחקר ומדיניות לגבי ערביי ישראל והפלסטינים.

== אודות ==
המרכז נוסד על ידי פרופסור נדים רוחאנא בשנת 2000 בעיר חיפה. בשנת 2007 יזם את צוות החשיבה שכתב את הצהרת חיפה, העוסק בחזון ערבי ישראל. מדיניות המכון נקבעת באספה שנתית, בה נבחרים גם חברי הוועד המנהל. בין החברים באספה נכללים: סמי אבו שחאדה, ח'אלד אבו עסבה, חנא אבו חנא, קייס פירו, הונידה ע'אנם, מוחמד חאג'-יחיא, מוסטפא כבהא, מוחמד מיעארי, אחמד נאטור, נדים רוחאנא, נדירה שלהוב-קיבורקיאן, מחמוד יזבק וג'ורג' קנאזע.

הארגון מגדיר עצמו כ"מייצר ומספק מידע, מחקר ביקורתי, ופרספקטיבות מגוונת על האספקטים החברתיים והפוליטיים של החיים וההיסטוריה של הפלסטינים, עם התמקדות מיוחדת על הפלסטינים בגבולות 48' של ישראל. מדה מקדם גם מחקר ביקורתי על החברה והפוליטיקה הישראלית, במטרה לחזק את ההבנה של הזרמים שבו, במיוחד בקשר לפלסטינים ולפלסטין". המכון מוציא לאור שני כתבי עת. הראשון הוא ג'דל ("דיון" בערבית), העוסק במגוון סוגיות הקשורות לערביי ישראל והשני הוא כתב העת האלקטרוני Political Monitoring Report, העוקב אחרי התפתחויות פוליטיות במדיניות ישראל לגבי אזרחי ישראל הערבים. לפי המרכז, הוא "מתמקד בצרכים החברתיים, החינוכיים והכלכליים של הפלסטינים בישראל, בזהותם הלאומית ובאזרחותם הדמוקרטית. כמו כן עוסק המרכז בנושאים רחבים הקשורים לזהות, לאזרחות ולדמוקרטיה במדינות רב-לאומיות".

מנכ"ל הארגון הוא נדים רוחאנא

== הצהרת חיפה ==

הצהרת חיפה (2007) שחוברה בחסות מדה אל-כרמל, מאשימה את ישראל בהפעלת מדיניות דיכוי ורדיפה החורגת אף מזו שהפעיל משטר האפרטהייד בדרום אפריקה, תוך ביצוע פשעי מלחמה נגד הפלסטינים, קוראת לשוויון על בסיס ההכרה בנרטיב הפלסטיני. מגדירה את הזהות הערבית-ישראלית כמעוותת וקוראת לכל ערביי ישראל לאשש את דבקותם בעם הפלסטיני ובאומה הערבית.

== מימון ==
לפי אתר האינטרנט של הארגון, התורמים כוללים את "האגודה לזכויות נשים בפיתוח", CORDAID, קרן פורד, קרן הגליל, הקרן הגלובלית לנשים, הקרן הים תיכונית לנשים, המכון לחברה פתוחה, SEPHIS ואגודת הרווחה. בשנים 2010-2008 אישרה הקרן החדשה לישראל מענקים בסך 450 אלף דולר לארגון. בשנת 2013 עמדה עלות פעילות הארגון על כ-1.6 מיליון שקל.

הארגון קיבל מימון ממשלתי קנדי על סך 927 אלף דולר קנדי, דרך מכון המחקר לפיתוח בינלאומי (IDRC) לפרויקטים בני שלוש שנים (2006, 2008, 2009). המימון נועד למחקרים על מעמדן של הנשים בחברה הערבית בישראל, וכן השתתפותכם הנמוכה של ערביי ישראל בפוליטיקה. במרץ 2010 הפסיק המכון הקנדי את תמיכתו בעמותה, מה שגרם להפסד של 40% מהכנסותיה.

מדה אל-כרמל הגיש תביעה נגד הממשלה, בה טען שהתקיים נגד הארגון "קמפיין של NGO Monitor הירושלמי".

== קישורים חיצוניים ==
* 

* 

== הערות שוליים ==

קטגוריה:הסכסוך הישראלי-פלסטיני: ארגונים ישראליים
קטגוריה:מכוני מחקר בישראל
קטגוריה:ערביי ישראל: ארגונים
קטגוריה:ישראל: עמותות
דני דולב

דני דולב (נולד ב-1950) הוא מדען מחשב ישראלי, פרופסור אמריטוס באוניברסיטה העברית בירושלים וחבר המועצה המדעית של מועצת המחקר האירופית. מתמקד בקריפטוגרפיה ובחישוב מבוזר.

==ביוגרפיה==

דני דולב נולד בנתניה, בן לתקוה ואברהם דולב.

בשנת 1971 קיבל תואר ראשון בפיזיקה מהאוניברסיטה העברית בירושלים. עבר למכון ויצמן למדע, שבו קיבל תואר שני במתמטיקה בשנת 1973, על עבודה שכותרתה " On the Positivity of the Integral of a Triple Product of Laguerre Polynomials", שנעשתה בהנחייתו של פרופ' יוסף גיליס. בשנת 1979 קיבל תואר דוקטור על עבודה שכותרתה "Synchronization of Parallel Processors", שנעשתה בהנחייתו של פרופ' אלי שמיר. יצא לפוסט דוקטורט באוניברסיטת סטנפורד ובחטיבת המחקר של IBM. בשנת 1982 הצטרף לסגל האוניברסיטה העברית. בשנים 1987–1993 עבד במקביל במרכז המחקר של IBM באלמאדן. בשנים 1998–2002 היה ראש המכון למדעי המחשב וראש בית הספר להנדסה ולמדעי המחשב באוניברסיטה העברית. בשנת 2011 היה הישראלי הראשון שנבחר למועצה המדעית של מועצת המחקר האירופית. הוא חבר בוועד המנהל של מרכז החישובים הבין-אוניברסיטאי (מחב"א), והיה יו"ר הוועדה הלאומית לפיתוח תשתיות מידע ותקשוב.

מחקרו מתמקד בקריפטוגרפיה ובחישוב מבוזר, ובין השאר פרסם מאמרים העוסקים באי-חשילות (מושג שהוא טבע, יחד עם סינתיה דוורק ומוני נאור), הצפנת מפתח ציבורי, קונצנזוס במערכות מבוזרות אסינכרוניות, שידור אטומי ועמידות בפני תקלות. בנוסף לכך, מודל דולב-יאו לניתוח התנהגות של פרוטוקולים קריפטוגרפיים, פותח על ידו בשיתוף עם החוקר הסיני-אמריקני אנדרו יאו. עם הדוקטורנטים שלו נמנים הפרופסורים חגית עטיה, עדית קידר, אמוץ בר-נוי וניר שביט.

בשנת 2007 נבחר לעמית ACM, על תרומתו לחישוב מבוזר עמיד בפני תקלות. בשנת 2011 הוענק לו ולעמיתיו חגית עטיה ואמוץ בר-נוי פרס דייקסטרה, על עבודתם במימוש זיכרון משותף באמצעות העברת מסרים.

==קישורים חיצוניים==

* [http://www.cs.huji.ac.il/~dolev/ דני דולב], באתר האוניברסיטה העברית בירושלים
* פרופ' דני דולב על המאגר הביומטרי [https://www.youtube.com/watch?v=7uEgrwYJXFY חלק ראשון], [https://www.youtube.com/watch?v=xxs3SnzXUGs חלק שני], באתר YouTube

==הערות שוליים==

קטגוריה:מדעני מחשב ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:סגל האוניברסיטה העברית בירושלים: מדעי המחשב
קטגוריה:זוכי פרס דייקסטרה
קטגוריה:עמיתי ACM
קטגוריה:ישראלים שנולדו ב-1950
אגודת אכסניות נוער בישראל

אגודת אכסניות נוער בישראל (בראשי תיבות: אנ"א) היא עמותה המאגדת את כל ראשי האכסניות בישראל ונמצאת תחת חסותו של משרד החינוך. האגודה הוקמה בשנת 1937 בתור מוסד ללא כוונת רווח בתחום הארחה, תיירות, והדרכת טיולים. האגודה אחראית על אכסניות נוער בכל רחבי הארץ ומפעילה "תוכניות חינוכיות" כגון: חידוני ידיעת הארץ, ומיצגים אור-קוליים<ref></ref>.

האגודה אחראית גם על העברת קורסי הכשרה לבעלי אכסניות והדרכה של עובדי אכסניות ברחבי הארץ. האגודה מפעילה אתר אינטרנט, כרטיסי חבר ומגזין חודשי.

מקום מושבה של האגודה, נכון ל-2023, היה במבשרת ציון. בעבר שכן המטה בבנייני האומה בירושלים.

==פעילות האגודה==
תחת אנ"א מאוגדות אכנסיות בכל רחבי הארץ, מתל חי ועד אילת והיא מתמקדת במתן שירותי לינה, אירוח והדרכת טיולים ליחידים, משפחות וקבוצות, מישראל ומחוצה לה באמצעות האכסניות בבעלותה.
כמו כן, מטופחת הכרת הארץ ואהבתה באמצעות ארגון כנסים בנושאי טבע וחברה תוך חינוך לפלורליזם וסובלנות.

באנ"א פועלות מחלקות שונות ובהם סוכנות נסיעות לתיירות נכנסת מחוץ לישראל המציעה חבילות נופש ליחידים ולקבוצות.
המחלקה לתיירות פנים עוסקת בארגון טיולים למשפחות, מבוגרים ועד בני גיל הזהב ונוער. היקף הפעילות משמעותי נוסף הוא ללינת תלמידי בית ספר בטיולים שנתיים. מחלקה זו תומכת גם בארגון מצעד החיים בפולין.

האגודה היא חברה ב"פדרציה הבינלאומית לאכסניות נוער" <ref></ref> ובפדרציה האירופית של אכסניות הנוער<ref></ref><ref></ref>.

==הדרכה==
בחלק מן האכנסיות מופעלים מרכזים חינוכיים. כך בפקיעין נמצא מרכז הדרכה למורשת הדרוזים בישראל ובבית ההארחה על שם יצחק רבין בירושלים פועל מרכז הדרכה והשתלמויות למנהלי בתי ספר וחינוך לדמוקרטיה. כמו כן נמצאים בחלק מהאכסניות דגמי טופוגרפיה של ארץ ישראל. 
דגם טופוגרפי, גאוגרפי, של ארץ ישראל באכסניית תל חי. ביצוע המודל: "גד מה-טוב"

== קישורים חיצוניים ==

* 
* 

==הערות שוליים==

*
קטגוריה:ישראל: תיירות
קטגוריה:שירותי אירוח ואוכל
וורונוב

וורונוב (בבלארוסית: Воранава, וורנבה; בפולנית: Woronów, וורונוב, Werenów, ורנוב, או Werenowo, ורנובו; ברוסית: Вороново, וורונובו) היא עיירה במחוז גרודנו שבמערב בלארוס, בה התקיימה עד השואה קהילה יהודית גדולה.

==תולדות היישוב==
וורונוב נזכרת לראשונה בשנת 1536. בחלוקת פולין השלישית, בשנת 1795, נכללה העיירה בתחום האימפריה הרוסית (פלך וילנה), ובשנת 1921 נכללה במחוז וילנה שבתחום הרפובליקה הפולנית השנייה.

==יהודי וורונוב==
בין מלחמות העולם נמנו בעיירה כ-1,000 יהודים שהיוו את רוב תושביה, והתקיימה בה פעילות ציונית ושל ארגון הבונד. כמו כן, פעלו בעיירה מוסדות תרבות יהודיים ובית ספר עברי.

ב-23 ביוני 1941 נכבשה העיירה בידי הגרמנים, ועד מהרה הוטלו על יהודיה גזירות שונות, ובהן חובת ענידת טלאי צהוב וחובת ביצוע עבודות כפייה. כעבור זמן קצר רוכזו יהודי העיירה בגטו שהוקם בה, בו בוצעו מעת לעת הוצאות להורג של קבוצות יהודים. כ-250 פליטים יהודים שהגיעו לגטו מווילנה נרצחו ביער סמוך לעיירה. עד ינואר 1942 הובאו לגטו שבעיירה יהודים נוספים, ומספר יושביו הגיע לכ-3,000 איש.

ב-11 במאי 1942 ערכו גרמנים וליטאים אקציה בגטו, בה ירו למוות ב-1,834 יהודים מהגטו מחוץ לעיירה, תוך רצח יהודים נוספים בדרך לאתר ההרג. יתר יהודי הגטו הועברו כעבור 12 יום לגטו לידא, ומשם שולחו בספטמבר 1943 למיידנק.

==קישורים חיצוניים==

* 
* 
* 
* 

קטגוריה:גטאות בבלארוס
קטגוריה:מחוז גרודנו: עיירות יהודיות
דוד ברקין

הרב דוד בַּרְקִין (24 באוקטובר 1945-כ"ט בכסלו ה'תשס"ז, 20 בדצמבר 2006; באנגלית: Dovid Barkin) היה ראש ישיבה ליטאי-אמריקאי. מראשי ישיבת טלז בקליבלנד, אוהיו.

==ביוגרפיה==
נולד בארצות הברית לגולדה וקלמן ברקין. בצעירותו החל ללמוד בישיבת טלז, ומאוחר יותר למד בישיבת פוניבז' והיה לתלמידם של רבי שמואל רוזובסקי ורבי אלעזר מנחם מן שך. הוא היה מקורב מאוד לרב שך, וכשעזב את הישיבה וחזר לארצות הברית, העניק לו רבו כמתנת פרידה את חיבורו על משנה תורה לרמב"ם הלכות נערה בתולה שכתב בעת לימודיו בישיבת סלוצק - קלצק ב-1922.

בארצות הברית הוא חזר ללמוד בישיבת טלז ונישא בראשית שנת ה'תשכ"ט (סתיו 1968) למרים בתו של רבי אליהו מאיר בלוך שנפטר ארבע עשרה שנים קודם לכן.

בשנת ה'תשל"ט (1979) הצטרף כר"מ לסגל ישיבת טלז, והעביר בה שיעורים עד סמוך לפטירתו. בשנותיו האחרונות החל לכהן כראש ישיבה בטלז.

הוא בלט בהתמדתו ובניתוקו מהוויות העולם הזה, נפטר לאחר מחלה ממושכת, בכ"ט בכסלו ה'תשס"ז, 20 בדצמבר 2006.

== משפחתו ==
נולדו לו ארבעה בנים וחמש בנות, מהם:

* בנו, הרב יחזקאל מרדכי - מכהן כר"מ בישיבת "מאור דוד" הקרויה על שמו
* בנו, הרב אברהם שמעון - מכהן כר"מ בישיבת חפץ חיים בבולטימור

==קישורים חיצוניים==
* [http://kevarim.com/rabbi-dovid-barkin/ קברו ומידע נוסף], באתר "קברים"
* [http://www.kolhalashon.com/New/Ravs.aspx?Path=English|EGmr|R7516-Link שיעוריו בתלמוד], באתר "קול הלשון" 
;מספריו
* 
* 

==הערות שוליים==

קטגוריה:ראשי ישיבת טלז בקליבלנד
קטגוריה:ראשי ישיבה ליטאים בארצות הברית
קטגוריה:אמריקאים שנולדו ב-1945
קטגוריה:אמריקאים שנפטרו ב-2006
ג'ין אנד טוניק

ג'ין אנד טוניק (באנגלית: Gin and tonic) הוא קוקטייל המורכב מג'ין ומי טוניק. נהוג למזוג את הקוקטייל לכוס עם קרח ולקשט עם פלח לימון.

==היסטוריה==
הקוקטייל הומצא בידי חיילים בשרות חברת הודו המזרחית הבריטית בהודו, לאחר שביקשו להמתיק את טעמו של הכינין שהתגלה כתרופה למלריה שהייתה נפוצה בהודו ובאזורים הסמוכים אליה.

==בתרבות==
הקוקטייל מוזכר ביצירות רבות, בהן ספרים, שירים וסרטים כאחד:
* בספר המסעדה שבסוף היקום בסדרת מדריך הטרמפיסט לגלקסיה של דאגלס אדמס, מתואר הג'ין אנד טוניק כמשקה שגרסאות שלו קיימות בכ-85 אחוזים מן העולמות.
* בספר ד"ר נו בסדרת ספרי ג'יימס בונד מבקש בונד ג'ין אנד טוניק עם מיץ של לימון שלם.
*בשירו של בילי ג'ואל, "Piano man" מוזכר הקוקטייל בשורה המתארת זקן השותה אותו.
* בשירה של עדן בן זקן, מועבט, מוזכר הקוקטייל בפזמון השיר.

בנוסף, נחגג כל שנה מאז 2010 יום הג'ין אנד טוניק הבינלאומי ב-19 באוקטובר.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קוקטיילים
קטגוריה:ג'ין